GiliGold/VAD_KnessetCorpus huggingface dataset:
נרשם על-ידי: לכן חשוב לדעתי לחשוב על האנשים בגיל השלישי, ואנחנו היום מאריכים חיים ואנשים חיים זמן רב, ולתת להם אפשרות לחיות לפחות עוד שנה - כי עוד שנה זה זמן רב - בצורה שנותנת להם איכות חיים.
נרשם על-ידי: אלי ורטמן:	עובדת דחיית האישפוז, שמירת חולה במשפחה והקלת התנאים, כלכלית היא בוודאי - לפי מספר עבודות שמראות את זה - בעלת משמעות.
נרשם על-ידי: מעבר לכך.
נרשם על-ידי: עד לפני שנתיים-שלוש לא היו בידינו כלים וגם לא טיפלנו באופן משמעותי בחולים עם אלצהיימר בגיל המבוגר.
נרשם על-ידי: בשנים האחרונות יש מספר תרופות שחלקן אף אושר על-ידי משרד הבריאות, תרופות שיש עמן ניסיון רחב בעולם ושאנחנו בשטח רואים שחולים באמת נעזרים בם.
נרשם על-ידי: יש כמובן דאגה שאם נפתח את השביל לטיפול כזה, תהיה הצפה ולא נוכל לבלום אותה.
נרשם על-ידי: אנחנו חושבים שבהגדרה רפואית נכונה, הגדרת קריטריונים מדוייקת ככל האפשר ואישור על-ידי אנשים שזאת מומחיותם, ניתן להגדיר היטב את החולים שכדאי לטפל בהם, חולים עם פרדיקציה חיובית לתוצאות חיוביות, ניתן גם להגדיר משך תקופת הטיפול ומתי להפסיק, והדברים האלה יכולים להיות בשליטה מלאה.
נרשם על-ידי: האוכלוסייה שאנחנו מדברים עליה היא לא אוכלוסייה עשירה אלא אוכלוסייה שקשה לה עם העלויות שכרוכות במחלה.
נרשם על-ידי: אנחנו בהרגשה קשה כי אנחנו עומדים מול חולים ואומרים להם שהתרופה עולה כך וכך והם אומרים שאין להם וזה כאשר מסביב הם רואים מה שהם רואים.
נרשם על-ידי: נקודה נוספת שאני רוצה להזכיר.
נרשם על-ידי: עד השנים האחרונות היה מקובל שדמנציה, מחלת האלצהיימר, סניליות היינו קוראים לזה, זה חלק מהזיקנה.
נרשם על-ידי: ובכן, זה לא חלק מהזיקנה, זה מופיע בזיקנה, אבל זה לא דבר שהזיקנה גורמת אותו והוא לא חלק מהתפקוד הנורמלי בזיקנה וחובתנו כרופאים להילחם בו.
נרשם על-ידי: לא ניתן יותר להסתפק במלים, בעידוד ולהגיד שהגיל עושה את זה ולכן אנחנו מבקשים את עזרתכם.
נרשם על-ידי: שירלי שדה:	אני מאוד מברכת על הישיבה הזו ואני גם מצופה שתהיינה תוצאות.
נרשם על-ידי: במיוחד אני מברכת על עצם קיום הישיבה והיכולת להביא לידיעת הציבור את מה שקורה במערכת הבריאות, ובעיקר בהתמודדות היום יומית של נציגי החולים, קרי העמותות.
נרשם על-ידי: כידוע בישראל חיים כ400- אלף סוכרתיים.
נרשם על-ידי: זה מספר שאני חושבת שאין שום פלח של בני אדם, של קבוצה, גדול יותר במדינת ישראל.
נרשם על-ידי: חלק גדול מהם לא רצים לספר שהם סוכרתיים מכיוון שהם צריכים להתמודד, מלבד עם המחלה, עם הדימוי כי אין לנו כספים להסביר מה זה מחלת הסוכרת, מה הגורמים שלה, לנסות לומר להם מה הם הסימנים, לזהות מוקדם יותר את המחלה.
נרשם על-ידי: אלה דברים שאולי שייכים לאיכות, אבל הרבה מעבר לזה.
נרשם על-ידי: אחת הנקודות שהייתי רוצה להדגיש זה את נושא ההתוויות לקופות החולים.
נרשם על-ידי: דוקטור בלשר התחיל בזה וחשבתי שהוא ימשיך, אבל הוא אמר את זה במילה הכוללת שאנשי המקצוע יקבעו ולא הפוליטיקאים.
נרשם על-ידי: גם אני באה מהמגזר הפוליטי לשעבר ולא הבנתי מאומה במערכת הבריאות וישבתי ודיברו וחשבתי כמה אנשים מסכנים.
נרשם על-ידי: היום אני מבינה הרבה יותר טוב.
נרשם על-ידי: אני מבינה שמי שצריך לקבוע את ההתוויות זה לא קופות החולים כי אותן מנחה הסל הכספי בעוד שאותי מנחה סל הבריאות.
נרשם על-ידי: כשאני אומר אותי, זה אנשי המקצוע וזה אפילו לא אני.
נרשם על-ידי: אני מתכוונת כנציגת עמותה.
נרשם על-ידי: יש עוד נושא 	שחשוב לציין ושיאמרו את זה עוד בכמה וריאציות, ושמעתי גם מחברים שלי שנמצאים בחברות התרופות.
נרשם על-ידי: אנחנו מתעלמים מכך שככל שאנחנו מזניחים את הטיפול או לא מקדימים באיתור המחלה ולא נותנים את הסיוע המתאים, אנחנו גורמים לעלות הרבה יותר גבוהה למערכת הבריאות.
נרשם על-ידי: מילה אחרונה, זה הנושא של חיי אדם.
נרשם על-ידי: אני מדברת על הרבה מעבר לחיי אדם, אני מדברת על דבר שנקרא איכות חיים, אבל מעבר לרצון לחיות יש את הרצון לחיות טוב יותר ואת הטוב יותר הזה יכולה להעניק היום רק מערכת הבריאות.
נרשם על-ידי: לצערי חוק הבריאות החדש יצר אפליה מוחלטת בין עשירים לעניים.
נרשם על-ידי: בואו ננסה לאזור אומץ ולהתמודד עם זה לא במלים אלא באופן מעשי.
נרשם על-ידי: היו"ר דוד טל:	אני לא מסנגר על קופות החולים שלכל אחת מהן יש מנכ"ל בשיעור קומה מספיק גדול כדי שיוכל להציג את עמדתן, אבל אנחנו צריכים להבין שמערכת הבריאות כולה זקוקה לכסף ואי-אפשר יהיה להשית על קופות החולים מעבר לכתפיים הצרות או הרחבות את מה שאין.
נרשם על-ידי: אם בשנת 1995 תקצבו 2,815 או 2,813 שקלים פר אזרח במדינת ישראל, היום אחרי חמש שנים מתקצבים אותו ב2,715- או ב2,713- שקלים.
נרשם על-ידי: זאת אומרת מאה שקלים פחות.
נרשם על-ידי: אם אני מכפיל את זה במספר התושבים במדינת ישראל, זה אומר 600 מיליון שקל שחסרים למערכת.
נרשם על-ידי: אין יש מאין.
נרשם על-ידי: יש מקום אולי לפנות למנכ"לי הקופות, יש אולי מקום להתייעל ולעשות תוכניות כאלה ואחרות, זה בסדר, אבל הכסף הגדול הוא הכסף שהאוצר יהיה חייב להעביר למערכת הבריאות הכללית.
נרשם על-ידי: שירלי שדה:	נקבע שיש סל בריאות ועל-פי הסל בעזרתו של פרופסור שמר באמת התרופות שאנחנו זקוקים להן בסל כמעט נכנסו כולן, אבל איפה הבעיה שלנו?
נרשם על-ידי: שכאשר באים לקופת חולים ואכן זה מופיע בסל, הרופא אומר שאין לו אישור לתת והוא צריך אישור מחוזי.
נרשם על-ידי: אז אנחנו נופלים בין ההחלטה של סל הבריאות לבין קופות החולים.
נרשם על-ידי: היו"ר דוד טל:	פעם לקופות חולים הייתה אפשרות לתת מעבר למה שנמצא בסל הבריאות, אבל לאט לאט לאור הקיצוצים השונים גם את זה הן לא יכולות היום לתת וכאן אנחנו הפוליטיקאים צריכים לעמוד מול האוצר ומול מי שצריך בממשלה כדי לבטל את הגזרה הזאת.
נרשם על-ידי: יוסף אונטרמן:	עמותת חולי אפילפסיה.
נרשם על-ידי: במדינת ישראל חיים כששים אלף איש עם אפילפסיה כאשר לשמחתנו ככל שהרפואה מתפתחת אחוז גבוה יותר ויותר מהאנשים מצליחים להגיע למצב מאוזן.
נרשם על-ידי: הווה אומר שבאמצעות תרופות בעיקר הם מגיעים למצב שהם יכולים לחיות כמעט כרגיל ללא התקפים.
נרשם על-ידי: ככל שתרופות רבות יותר נכנסות לסל הבריאות, אנשים רבים יותר מצליחים לחיות חיים רגילים, וזה אומר שאנשים עם אפילפסיה משרתים כרופאים, כעורכי-דין, כרואי חשבון, כבעלי תפקידים רבים.
נרשם על-ידי: הנקודה היא שהאנשים מסתירים את זה.
נרשם על-ידי: אנחנו יודעים שאנשים שמצליחים לתפקד באמצעות התרופות, מפסיקים בחלקם הגדול - ברגע שהם מאוזנים - לקבל את קצבאות הביטוח הלאומי כקצבאות הנכות, זאת אומרת שיש כאן חסכון נוסף למדינה.
נרשם על-ידי: החסכון הוא גם בימי אישפוז וטיפולים מיותרים.
נרשם על-ידי: אנחנו צריכים לחשוב גם על הארכת החיים של אנשים, גם על הכבוד שלהם כאנשים וגם על האפשרות לקבל את התרופה בצורה מכובדת.
נרשם על-ידי: גם כאשר חלק מהתרופות מאושרות בסל הבריאות, עדיין כל הלך תבוא במסגרות קופות החולים השונות, אישור כזה ואישור נוסף גורם למצב שבין השלב שהאדם צריך את התקופה לבין השלב שהוא מקבל אותה, גם כשהיא מאושרת, חולף זמן רב, מיותר ומכביד.
נרשם על-ידי: אפרת ברש:	אני בת 38, יש לי ילדה בת תשע וחצי וילד בן שלוש וחצי, אני חולה בסרטן שד גרורתי.
נרשם על-ידי: מאז שאובחנתי לפני שנתיים וחצי אני עוברת כל הזמן טיפולים רצופים.
נרשם על-ידי: לאחר שגם השתלת מח עצם שעברתי נכשלה, התחלתי לטפל בהרצפטין ועכשיו זה כבר שנה ושבועיים שאני מקבלת את התרופה כל שבוע והמחלה יציבה.
נרשם על-ידי: בזמן הקצר שיש לי לדבר לפניכם הייתי רוצה להעלות מספר נקודות.
נרשם על-ידי: כמובן לא כל סרטן שד הוא סרטן שד כמו שיש לי, אבל זה אבסורד שסרטן שד מפושט שהגיע לאיברים חיוניים והוא מחלה חשוכת מרפא כיום, שלא ייחשב למחלה קשה.
נרשם על-ידי: צריך שיהיה מעמד מיוחד לאמהות חולות כמו המחלה שיש לי.
נרשם על-ידי: המאבק שאני מנהלת במחלה הוא לא רק עבורי אלא גם עבור הילדים שלי ואני חושבת שהמדינה צריכה להכיר בכך.
נרשם על-ידי: סיוע של המדינה והשתתפות בניסויים קליניים.
נרשם על-ידי: יש תחושה, שמדענים ברי סמכא שותפים לה, שיתכן שאנחנו עומדים בפני פריצת דרך בחקר הסרטן ויתכן שיהיה טיפול חדשני שבאמת יעזור ואולי אפילו ירפא גם מחלות כמו שיש לי.
נרשם על-ידי: במהלך הבדיקה שהתרופות האלה עוברות, אפשר לקבל את התרופה רק במסגרת של ניסוי קליני בארצות-הברית.
נרשם על-ידי: אני חושבת שמבחינה מוסרית אין סיבה למנוע את זה, אין אפשרות למנוע את זה מאנשים שזה הסיכוי היחיד שלהם.
נרשם על-ידי: כשהתחלתי להשתמש בהרצפטין זה היה במסגרת של ניסוי קליני וכיום כבר ברור לכל שההרצפטין היא תרופה שבאמת עוזרת.
נרשם על-ידי: היו"ר דוד טל:	את מקבלת את התרופה מקופת חולים?
נרשם על-ידי: אפרת ברש:	כן, אני מקבלת אותה מקופת חולים מאוחדת.
נרשם על-ידי: בהתחלה השתתפתי בניסוי קליני בארצות-הברית, כך שקיבלתי אותה מהNIH-.
נרשם על-ידי: אחר-כך קיבלתי אותה במסגרת של החברה שפיתחה את התרופה וגם זה היה בארצות-הברית.
נרשם על-ידי: כשחזרתי ארצה, כאשר התחילו לקבל את התרופה בארץ, הגשתי בקשה לוועדת חריגים של קופת-חולים מאוחדת והיא אישרה לי את התרופה.
נרשם על-ידי: כך אני ממשיכה כיום.
נרשם על-ידי: נקודה נוספת שגם היא נוגעת להרצפטין.
נרשם על-ידי: התרופות האלה עוברות תהליך ארוך, מדוקדק וקפדני מאוד בארצות-הברית.
נרשם על-ידי: למדינת ישראל אין את האפשרות לעשות את הבדיקות האלה, כך שיש צורך לאשר אוטומטית לשימוש גם בארץ תרופות שאושרו בארצות-הברית, כאשר במיוחד מדובר בתרופות מצילות חיים.
נרשם על-ידי: נורית טולנאי:	אנחנו מודות מאוד לאפרת ברש שלקחה את האומץ וקמה ובאה למרות כל הטיפולים שהיא עוברת ואנחנו רואים טוב מאוד שגם נשים שעוברות טיפולים נראות טוב מאוד, אבל בבית, ביום יום זה לא ככה.
נרשם על-ידי: אני פה נציגה של "אחת מתשע", אני נציגה של כל הנשים שנשארות במיטותיהן ווגם של כאלה שכבר לא במיטותיהן.
נרשם על-ידי: יש מאחורינו היום קואליציה גדולה של ארגוני נשים שהבנו כולנו שאם אנחנו כנשים לא נפעל למען הנשים, אין לנו כמעט זכות קיום כי אצלנו זה קורה, בתוכנו זה קורה.
נרשם על-ידי: אנחנו יודעים על אלפי יתומים, מאות אלמנים חד-הוריים ואי-אפשר יותר לשתוק.
נרשם על-ידי: ההרצפטין זאת התרופה נכון להיום.
נרשם על-ידי: חמישים מיליון שקל זה לא סכום למערכת הרפואית כשאנחנו יודעים שנוכל להציל עוד הרבה מאוד ילדים.
נרשם על-ידי: מחלה קשה, הגדרת סרטן השד כמחלה קשה לא תמשיך לייסר את הנשים שעוברות את הבירוקרטיה הקשה והבלתי נסבלת.
נרשם על-ידי: אם זה היום אישה אלמנה, זקנה, עניה, שצריכה לרוץ ולשלם לטופס 17 על-מנת לקבל טיפול כימותרפי.
נרשם על-ידי: אלה דברים שאני שומעת גם מרופאים ולא רק ממטופלות.
נרשם על-ידי: אנחנו מקבלים טלפונים כל יום.
נרשם על-ידי: המאבקים של הנשים בתוך המערכות השונות, כל כך הרבה כוחות הן צריכות להוציא על הבירוקרטיה ועל החיפוש.
נרשם על-ידי: אנחנו לא רוצות לתת להן להיות מושפלות בדרך הזו אלא אנחנו רוצות שהן תמשכנה להילחם במחלה, בהחלמה ובשיקום ולא להוציא אנרגיה שהיא לא למען השיקום והמחלה.
נרשם על-ידי: אני רוצה להודות כאן גם לשר הבריאות שלצערי לא הגיע וגם לחברת הכנסת יעל דיין וגם לעוד אחרים גם במקרה של הגברת שולי אוחיון ז"ל, ניסינו לפעול למענה, אנחנו מדברות, כל הזמן עם נשים שונות שמחפשים עבורן כסף.
נרשם על-ידי: לכן אני חושבת שאין לנו זכות לחכות להרצפטין עד לשנת 2000, עד לתקציב ינואר 2000.
נרשם על-ידי: אני חושבת שאנחנו צריכים להציל חיים ממחר ואת החמישים מיליון שקל האלה חייבים עכשיו להכניס ולא בעוד שלושה חודשים.
נרשם על-ידי: היו"ר דוד טל:	נציג האגודה למלחמה בסרטן הביא קודם דוגמאות שבאנגליה ראו שאם יוסיפו עוד שלושה שטרלינג לאדם, אפשר יהיה לכסות את התקציב.
נרשם על-ידי: אני מסב את תשומת לבו של אפי ארבל מאגף התקציבים, משום שאחר-כך אני אבקש את תגובתו לנושא הזה.
נרשם על-ידי: בזמנו נקבע שנשלם מס בריאות בגובה של 4.8 אחוז.
נרשם על-ידי: מה יקרה למשל אם יהיה 4.9 אחוז?
נרשם על-ידי: לדעתי זה יוסיף כבר כ150- מיליון שקלים.
נרשם על-ידי: מה יקרה אפילו אם התשלום יהיה חמישה אחוז?
נרשם על-ידי: זה בסך הכל שתי עשיריות אחוז כשזה מתפרס על כל תושבי ישראל וזה לא כל כך נורא.
נרשם על-ידי: אני לא חושב שהמספר הזה שנקבע, 4.8 אחוז, זה איזה דבר קדוש וזה הקו המדוייק שאין בלתו.
נרשם על-ידי: לדעתי יש מקום גם לשקול את הנושא הזה ואת האפשרות להעלאה בעוד עשירית אחוז.
נרשם על-ידי: זה אולי יצדיק את זה שאנחנו רוצים להיקרא מדינת רווחה, מדינה נאורה, מדינה מתוקנת, ובסופו של דבר חוסנה של כל חברה נמדד על-פי היכולת שלה, שאנחנו יכולים לעזור לנצרך, לחולה, למסכן, ואם לא זה, אז זאת לא חברה.
נרשם על-ידי: חיים סולן:	אני סגן יושב-ראש ההסתדרות הרפואית וסגן יושב-ראש ארגון רופאי קופת חולים.
נרשם על-ידי: אני רוצה להצטרף למברכים על הישיבה היום שמתכנסת כאן ושנותנת במה לנציגי כל העמותות, לנציגי החולים ולנציגי הרופאים להציג את עמדתם.
נרשם על-ידי: יחד עם זאת נראה לי שהמחזה שאנחנו מגיעים לכאן היום וצריכים לבקש שתדלנות ולהתחנן על חיים של אנשים, הוא מחזה קצת אבסורדי משום שלא יכול להיות מצב שמתכנסים פה עשרות אנשים בחדר בכנסת להביע את עמדת הציבור, כאשר חוק הבריאות היה צריך למעשה לתת את התשובה לכל האנשים שיושבים כאן.
נרשם על-ידי: אם אנחנו חוזרים לנושא של חוק הבריאות, החוק בנוי מכך שקודם כל גובים מס בריאות, מגדירים את צרכי המערכת והאוצר צריך להשלים את ההפרש.
נרשם על-ידי: זה היסוד של חוק הבריאות כאשר המצב שקיים היום הוא בעצם הפוך, מצב בו האוצר מכתיב מראש את הצרכים של המערכת על-ידי כך שהוא יוצר גרעון וחסר כספי במערכת והוא יוצר את הצרכים על-ידי התקציב.
נרשם על-ידי: כאמור, זה מצב הפוך לחלוטין.
נרשם על-ידי: כשבאים ועושים את החשבון הסופי של התרופה, כבר אמרו קודמי, לא לוקחים בחשבון את איכות החיים, לא לוקחים בחשבון את חיי המשפחה, לא לוקחים בחשבון אם האדם הוא אדם יצרני כשהוא מקבל את התרופה, לא לוקחים בחשבון את ימי האישפוז, כי ימי האישפוז לא חשובים כי המיטות בבתי-החולים מלאות וכיוון שכך נשארים אנשים בבתים ואם מגבילים את מספר המיטות, לעובדה שחוסכים בימי אישפוז אין לחלוטין משמעות.
נרשם על-ידי: אמר דוקטור בלשר שאנחנו צריכים להבדיל בין שני דברים: בין הצרכים לבין העלויות.
נרשם על-ידי: את הצרכים צריכים לקבוע אנשי המקצוע.
נרשם על-ידי: בכל מקצוע בכל ונושא ובכל עניין, ואת העלויות צריכה לקבוע המערכת הפוליטית, לבוא ולומר שאת זה אנחנו מסוגלים לתת ואת זה אנחנו לא מסוגלים לתת.
נרשם על-ידי: לכן חובה לקבוע מנגנון, מנגנון שיקבע את סדר העבודה להגדלה או להקטנה או להרחבה או לשינוי של סל הבריאות.
נרשם על-ידי: המנגנון הזה צריך להיות קבוע, מסודר ומאורגן על-פי חוק.
קריאה: חיים סולן: לא, מנגנון כזה לא קיים.
קריאה: בשנה שעברה הייתה הזרקה חד-פעמית.
קריאה: אין תוספת אוטומטית של תוספת טכנולוגיה ותרופות.
דוד טל: חיים סולן:	נכון.
דוד טל: הייתה הזרקה חד-פעמית בשנה שעברה וכולנו זוכרים גם מי הביא להזרקה החד-פעמית הזאת.
דוד טל: זאת הייתה הילדה.
דוד טל: לכן יש צורך - כדי למנוע את המחזות האלה שבאים לכאן חולים ומתחננים על חייהם - לקבוע מנגנון קבוע, אוטומטי ומסודר על-מנת שאפשר יהיה להסדיר את הדברים האלה.
דוד טל: ביהדות יש שני משפטים.
דוד טל: האחד אומר שבעל הדעה הוא בעל המאה, והשני אומר אני חשוב כמת.
דוד טל: נדמה לי שאנחנו צריכים לתת את הדעת שלא הראשון ישלוט אלא שכל אדם במדינת ישראל תהיה לו הזכות, גם לחולה, לחיות את חייו.
דוד טל: היו"ר דוד טל:	אני מקדם את פניו של כבוד שר הבריאות, הרב שלמה בניזרי.
דוד טל: אלישע ברטוב:	אני יושב-ראש ארגון רופאי המדינה וממלא מקום יושב-ראש ההסתדרות הרפואית.
דוד טל: ראשית, אני מודה על ההזדמנות להתבטא בנושא החשוב הזה.
דוד טל: נאמר פה שהאוצר מקצץ כמה שניתן וכמה שאפשר.
דוד טל: בישראל בבתי-החולים קיים חצי מכוח האדם המקובל פר מיטה בעולם המערבי, חצי ממספר המיטות לאלף נפש שמקובלות בעולם המערבי, זמן אישפוז ממוצע הוא חצי ממה שמקובל ברוב העולם המערבי, וטכנולוגיה, נוסחת העידכון, גם היא חצי מהמקובל בעולם המערבי.
דוד טל: אנחנו מדינת חצי.
דוד טל: יש נקודה מאוד מאוד קשה והיא שאנחנו מדינה שפועלת בטלביזיה.
דוד טל: יש חולים, ולאו דווקא חולים אלא בכלל מצבים שאני קורא להם מצבים עם פרופיל גבוה, שמדינת ישראל כדי להציל נפש אחת תהיה מוכנה להשקיע מיליונים וכל עם ישראל רואה ושומע, ואין צורך לפרט, ואילו את החולה ששוכב במזדרון או החולה הכרוני או החולה במצב קשה שנמצא בחדר מבודד בחדר בית-החולים, איש אינו רואה.
דוד טל: אם אין את התרופות ואם חולים שמקבלים טיפול נגד סרטן אין להם אפילו תרופה נגד בחילה כשהם מקבלים את התרופה נגד הסרטן, איש לא שומע, איש לא יודע, איש לא רואה.
דוד טל: כל הדבר הזה מסתכם בשורה תחתונה - כסף.
דוד טל: המערכת הזאת נמצאת במשבר קשה כבר מספר שנים.
דוד טל: המשבר לא התחיל עכשיו.
דוד טל: גם כשהיה 2,800 שקל לגולגולת, זה משבר קשה.
דוד טל: כאשר בודקים את כל הפרמטרים האובייקטיביים של מערכת בריאות, צריך להכיר בכך וצריך להתחיל בתוכנית הבראה, לא כמו שהאוצר קורה תוכניות הבראה שזה אומר קיצוצים, אלא תוכנית הבראה אמיתית.
דוד טל: להביא את הפרמטרים של מערכת הבריאות לרמה שמקובלת בעולם המערבי שאין לי ספק שכל אזרח במדינה, כשהוא משלם את המיסים שלו, מתכוון אליה ולא לפרצוף של מערכת הבריאות היום.
דוד טל: דליה אור:	אני מייצגת את צרכני בריאות בישראל.
דוד טל: מאחר שאנחנו לא עמותה שמייצגת מחלה אחת ספציפית אלא מייצגת את כלל ציבור הצרכנים, מגיעים אלינו גם הרבה מקרים פרטניים, שהם מקרים מאוד קשים במערכת הבריאות.
דוד טל: אני עומדת מול המשפחות האלה ושוברת את הראש ומנסה לפתור בעיות.
דוד טל: אנחנו מרגישים שציבור הצרכנים די ממולכד בשיטה הזאת של הטמעת טכנולוגיה אחת לשנה, כי כמו שהזכיר יושב-ראש האגודה למלחמה בסרטן השאלה היא מה קורה באמצע השנה עם נושא התרופות.
דוד טל: צרכני בריאות ישראל נפגשו עם הקופה הגדולה והציגו בפניה כמה דברים.
דוד טל: קודם כל ביקשנו להרחיב את סל השירותים לגבי תרופות שהן לא כל כך יקרות ולא מצילות חיים באופן שוטף.
דוד טל: קיבלנו תשובות שבעצם אסור לנו לצרכני הבריאות בכלל לפנות אל הקופות מפני שזה טעות מצידנו לעשות את הדבר הזה.
דוד טל: הווה אומר שאנחנו תלויים רק בוועדה להטמעת טכנלוגיה.
דוד טל: גם אנחנו כדוגמת האגודה למלחמה בסרטן ביקשנו לייעד קרן יעודית לפתרון של מקרים פרטניים.
דוד טל: יש לי משפחה עם עשרה ילדים, ארבעה ילדים מתוך עשרת הילדים חולים במחלת ריילי, מגיל שמונה ומטה שלושה ילדים עם גסטרוסטום בבטן, סובלים ממחלות ריאה ומחלות נשימה.
דוד טל: משפחה כזאת לא יכולה בשום אופן להתמודד עם בעיית הבריאות שלה, מה עוד שבמקרה זה מדובר גם באבא שאיננו עובד.
דוד טל: יש לי נערה בת עשרים שיושבת בכסא גלגלים כי היא סובלת ממחלת ניוון שרירים שיש לה אמא חולת סרטן, אבא חולה סרטן, אח שנהרג בצבא ואין שום אפשרות למערכת הבריאות לספק לה את כל השירותים כדי שיהיו לה חיים סבירים.
דוד טל: אנחנו יודעים שהוועדה להטמעת טכנולוגיה מקציבה סכום מסויים מאוד קבוע שנקבע לה למתן סל השירותים.
דוד טל: אני מאוד הייתי רוצה שתהיה איזושהי אפשרות לבדוק את הפער שנוצר בין הסכום שנקבע כסל השירותים לבין יכולת הקנייה של הקופות את סל השירותים הזה.
דוד טל: קרוב לוודאי שיש פער מאוד גדול בין הסכומים שניתנו לקופות ובין הסכום שהקופה קנתה בו את הסל.
דוד טל: מאוד יכול להיות שבאותו סכום שנקבע היינו יכולים להכניס לסל השירותים מספר רב יותר של תרופות וטכנולוגיות.
דוד טל: יעל דיין:	לא מזמן ישבנו בחדר הזה עם שר הבריאות, עם חברי הוועדה לקידום מעמד האישה ועם חברי כנסת רבים אחרים.
דוד טל: זו הייתה אחת הישיבות הראשונות שקיימנו.
דוד טל: באותן ישיבות דנו בדברים שחוזרים ועולים כאן היום וגם חוזרים ועולים במליאה.
דוד טל: אני רוצה לציין שזה שאני והוועדה שבראשותי עוסקת בבריאות נשים ובסל הבריאות וסל השירותים לנשים, זה לא משום שאיננו מתעניינים או מתעניינות בבריאות הציבור, אלא שלקחנו את הטיפול על עצמנו מזה שנים, בהחלט בידיעה שיש קיפוח לא לעומת הגברים אלא יש דברים שהם במערכת הבריאות ולא מערכת הבריאות מקפחת את הנשים אלא הדברים התגלגלו כך ואחרת ומחצית מהאוכלוסייה שמאופיינת במחלות כאלה ואחרות, מטופלת בעיקר בקטע שבו היא הרה, פוריה ויולדת.
דוד טל: אנחנו מהמדינות המובילות בתחום טיפולים בפריון, בלידה, תנאים סוציאלים, יולדות.
דוד טל: זאת אומרת, האישה כרחם היא מובילה מבחינת השירותים שהיא מקבלת.
דוד טל: היו"ר דוד טל:	בהשוואה למדינות אחרות בעולם, לצערנו הרב אחוז הילודה בישראל הוא מהנמוכים ביותר.
דוד טל: יעל דיין:	זה אולי יאפשר לנו לתת חינוך גבוה וחינוך ראוי לכל ילדינו.
דוד טל: אני מנסה לומר שנשים לפני ובעיקר גיל הפריון, יש להן בעיות, צרכים ומחלות ספציפיות שאינן מוצאות מענה ראוי.
דוד טל: הנושא של הרצפטין לחולות סרטן השד נדון כאן ואני לא ארבה מלים.
דוד טל: הוזכרה כאן שולי אוחיון שנפטרה.
דוד טל: בהזדמנות זו אני רוצה להודות לכל האנשים שעסקו בגיוס התרומות ואני רוצה לומר לכם שכן השגנו והגיעה אליה האמפולה של התרופה וזאת לאחר מאמצים פרטיים של גיוס כספים, וזה היה אחרי שראש-הממשלה ושר הבריאות אמרו שהיא צריכה להחזיק מעמד עד ינואר 2000.
דוד טל: ובכן, גם השגנו את התרופה, לפחות את שני הטיפולים הראשונים, אבל היא נפטרה.
דוד טל: אני חושבת שזה צריך להדליק נורה אדומה.
דוד טל: תאריכים לא משחקים כאן.
דוד טל: משחקים התאריכים של התפתחות המחלה והצרכים ולא תאריך כזה או אחר בלוח השנה.
דוד טל: אוסטפראוזיס בבקשה להכניס לסל כי זו מחלה וזה עלות לעומת תועלת שבכלל לא ניתנת למדידה.
דוד טל: חיסון לדלקת ריאות, צריך לתת אותו מהר.
דוד טל: גם היידוע שהובטח לנו לא נכנס לקבוצות סיכון ועכשיו זו העונה.
דוד טל: אני מבקשת להכניס לפחות השתתפות ולפחות מה שהובטח לנו שזה פרסום מסיבי כדי שכל אחד שנמצא בקבוצת סיכון או לא ידע שהחיסון הזה קיים והוא יכול לקבל אותו בקופה שלו.
דוד טל: אם היושב-ראש לא נותן לי לומר את הדברים, אנחנו נקיים עוד ישיבה במסגרת הוועדה שלי ונדון בנושא.
דוד טל: אני רוצה להזכיר עוד נושא אחד שהוא מריחואנה לטיפול בתופעות לוואי וכולם יודעים במה מדובר.
דוד טל: אילן גילאון:	חשבתי שהנושא של התרופות נתון בידיו של סגן שר האוצר והממונה על שוק ההון ואני חושב שזה חלק מהפתרון שצריך לחשוב עליו.
דוד טל: חשבתי שתהיה לנו ישיבה עם שר הבריאות, סגן שר האוצר, מספר חברי כנסת, אבל אני רואה פה כנס של כל העמותות שמייצגות חולים שזקוקים לתרופות.
דוד טל: אני חבר כנסת חדש וכל פעם שאני מגיע לכאן אני מגלה עוד דברים שמדהימים אותי מחדש.
דוד טל: כלומר, אני חשבתי שועדת העבודה והרווחה היא הלובי של כל התרופות שאנשים צריכים לקבל בתוך סל התרופות, אבל באולם הזה בעצם יושבת אנדרטה למדינה מקולקלת ומופקרת.
דוד טל: אם אני צריך לחזות פה במחזה שהסוכרתיים צריכים להגיד כמה הם יותר חשובים מהסנילים, והסנילים צריכים להגיד כמה הם יותר חשובים מחולים שחולים במחלה אחרת, וכי סרטן השד צריך להילחם עם מחלה שלישית - אני חושב שאני לא יודע לאן הגענו אדוני.
דוד טל: אתה אומר שמדובר ב600- מיליון שקל.
דוד טל: אני אומר לך אדוני שר הבריאות, אני לצידך במלחמה אחת, בקביעה של מה לא יהיה בסל התרופות, ואני אגיד לך מה לא צריך להיות בסל התרופות.
דוד טל: בסל התרופות אסור שיהיה ניתוח פלסטי לאף, יישור ישבן והגדלת חזה, ומלבד זאת אין תרופה שאנשים בוחרים לקחת אותה שהיא יכולה לא להיות.
דוד טל: הרי אנחנו מסוגלים להשקיע בששה מטוסים את התחום הזה שאנחנו צריכים כדי למלא את הסל בתרופות.
דוד טל: חוקקנו חוק בריאות ממלכתי שהוא חוק מתקדם, הוא חוק נכון, אבל לא יכול להיות שהסל ריק.
דוד טל: אני מובך מאוד.
דוד טל: אני מצטרף לכל דבריה של חברת הכנסת יעל דיין משום שכל תרופה צריכה להיקבע על-ידי גורם מקצועי ושני דוקטורים דיברו על כך קודם לכן.
דוד טל: הסל צריך להיות ביטחון וצריך ללכת באיזשהו סדר.
דוד טל: יש לי הרבה רעיונות, אבל אני לא חושב שיש לי כאן את הזמן כרגע וגם לא הייתי רוצה להעלות אותם עכשיו.
דוד טל: שוק ההון הוא בהחלט אחד המקומות.
דוד טל: אף אחד לא אמר שאדון פטרקובסקי צריך לשלם מס בריאות כמו אדוני ויש לי עוד כמה רעיונות.
דוד טל: אין תרופה ובוודאי שלא תרופה שכרוכה בחייו של אדם שיכולה לא להיות בסל הבריאות כי אחרת, אין לנו, לא ביטוח בריאות, לא חברה מתוקנת, לא מדינה מתוקנת ולא כלום.
דוד טל: לא יכול להיות שלכל תרופה תקום עמותה ואני יושב בחוץ ומקבל 16 עמותות שמייצגות 16 תרופות.
דוד טל: זה לא בא בחשבון.
דוד טל: אני חושב שועדת העבודה והרווחה, תפקידה למלא את הסל כדי שאנשים יחיו.
דוד טל: בעניין הזה אני מתייצב לימינו של שר הבריאות.
דוד טל: גם אני אדם שצורך תרופות, אמנם הן לא כל כך יקרות.
דוד טל: ואני אומר לכם שאנחנו צריכים לעשות מעשה כדי להקדים תרופה לסל הזה.
דוד טל: היו"ר דוד טל:	אני מודה לחבר הכנסת גילאון ורוצה להזכיר לו שעל-פי חוק הבריאות הממלכתי כל תוספת כזו או אחרת, אנחנו צריכים להציג לה מקורות.
דוד טל: אני חושב שאפשר להציג מקורות, אבל האוצר יצטרך להסכים איתנו לגבי מקורות אלו.
דוד טל: אני רוצה לתת את רשות הדיבור למנהלי קופות החולים.
דוד טל: אני מבקש מכם לנסות להתייחס להצעות שהועלו כאן על-ידי דליה אור והאגודה למלחמה בסרטן.
דוד טל: חקרתי ובדקתי וניסיתי לראות מהיכן אפשר להשיג את המקורות הללו, והסתבר לי שבעצם יש מכתב של דוקטור פטרבורג לשר הבריאות דאז, יהושע מצא.
דוד טל: הרעיון הוא של דוקטור פטרבורג ואני יכול רק לברך עליו.
דוד טל: אם שר הבריאות יקבל אותו וגם משרד האוצר יקבל אותו, אפשר יהיה לצאת מכאן עם משהו תכליתי והמדובר בהקמת איזושהי קרן לתרופות שלא רשומות במדינת ישראל.
דוד טל: יצחק דהאן:	לא רשומות במדינת ישראל ולא ברשומות בסל הבריאות.
דוד טל: על-פי החוק בינתיים אי-אפשר לספק אותן.
דוד טל: יו"ר דוד טל:	על-פי סעיף 29(ג) אפשר לעשות את זה ואני חושב שזה יכול להיות תחת פיקודו של מנכ"ל משרד הבריאות או מי שהוא ימצא לנכון יחד עם נציגי ציבור ונציגי הקופות.
דוד טל: לא מדובר בקרן כל כך גדולה ולדעתי אפשר יהיה לפתור חלק ניכר מהבעיות.
דוד טל: אני חושב שאם נצא עם זה, אפשר יהיה לצאת מהדיון כאן עם איזשהו סיכום.
דוד טל: אם לא, אני אחזור לאפי ארבל והוא יצטרך אולי להסביר לי למה לא להעלות את מס הבריאות בעוד כעשירית או שתי עשיריות האחוז.
דוד טל: יצחק פטרבורג:	זה דיון מאוד לא פשוט ואני חייב לומר שאני שומע וגם השתתפתי בדיונים כאלו, ויש פה רבים מאנשי העמותות שפגשתי אישית.
דוד טל: אני רוצה להתחיל בהצהרה מאוד ברורה.
דוד טל: זה לא סיפור של טובים ורעים.
דוד טל: קופות החולים בהגדרה מטרתם לטפל בלקוחות שלהם והם רוצים לעשות את זה בעיקר כשהם חולים.
דוד טל: הם לא אוהבים שהם חולים, אבל זה מה שאנחנו יודעים לעשות.
דוד טל: אני מניח שגם חברי מנהלי הקופות האחרות יוכלו להגיד לכם שהרבה יותר קל לנהל מערכת מסובכת ולתת הנחיות ולכתוב אסטרטגיות מאשר להיפגש עם חולה אחד או עם אימא אחת או עם אבא אחד ולהסביר למה לא.
דוד טל: זאת הבעיה הכי גדולה שלנו וכאן אנחנו לא ניצבים משני צידי המתרס, אלא אנחנו אתכם גם עם הלב, גם עם הכיס וגם עם הראש כדי לחפש פתרונות.
דוד טל: מזה אני רוצה להעלות כמה נקודות מאוד מהירות כדי להסביר איפה הבעיה.
דוד טל: קודם כל, אנחנו מדברים על בעיה של מקורות.
דוד טל: קופות חולים עובדות תחת חוק ביטוח בריאות.
דוד טל: אתם שכחתם, כולנו שכחנו שלפני חוק ביטוח בריאות, כשהיית פותח עיתון, בכל עיתון היו הרבה מודעות של פנייה לציבור לתרום למען תרופה כזאת או אחרת.
דוד טל: מה שקרה הוא שהחוק מגדיר את הסל, החוק מגדיר כמה כסף, החוק מגדיר מתי מותר לתת לי.
דוד טל: יותר מזה, אני לא יודע כמה מכם יודעים אבל בית-הדין לעבודה פסק לאחרונה שאם מנהל קופה נותן פעם אחת תרופה מחוץ לסל, אין לו שום עמדה לבוא ולומר לאף אחד אחר שהוא לא נותן.
דוד טל: זה לא תפקידו של מנהל קופה להחליט למי כן ולמי לא לפי כמות הלחץ שישנה, אלא זאת בעיה של מדינה לפתור את הבעיה.
דוד טל: אני רוצה מכאן להגיע לתכלית המאוד ברורה.
דוד טל: יש בעיה במקורות.
דוד טל: רבותי, בזמן שאנחנו מדברים - ותיכף אני אכנס לתרופות - בשנה הקרובה, בשנה הזאת, בזמן שלכולם מספרים כמה קיבלנו, מערכת הבריאות קוצצה.
דוד טל: אני שומע את שר הריאות עולה פעם אחרי פעם על כל במה ואומר לכולם שיקרו אותי.
דוד טל: אני אומר לכם ששיקרו אותו ושיקרו אותנו ויש לנו הרבה פחות כסף.
דוד טל: מערכת הבריאות לשנת 2000 מקוצצת וזה עוד לפני שמתחילים לדבר על עוד תוספת תרופות.
דוד טל: כל אחת מהתרופות שאתם מדברים עליה, רבותי, אלה תרופות כאשר תרופה אחת עולה לפעמים עשרות מיליונים ולפעמים מאות מיליונים.